Vaani Pushpa 117 Views cricket , PAINE , SMITH
PAINE
మెల్‌బోర్న్‌: బాల్‌ ట్యాంపరింగ్‌ ఆరోపణలతో గతేడాది నిషేధానికి గురైన ఆసీస్‌ క్రికెటర్‌ స్టీవ్‌స్మిత్‌ కొన్ని నెలల క్రితం పునరాగమనం చేశాడు. 12 నెలల పాటు నిషేధం ఎదుర్కొన్న స్మిత్‌…ఆపై క్రికెట్‌లోకి రీ ఎంట్రీ ఇచ్చినప్పటికీ కెప్టెన్సీ పదవికి మాత్రం దూరమయ్యాడు. అయితే యాషెస్‌ సిరీస్‌లో విశేషంగా రాణించిన తర్వాత స్మిత్‌కు మళ్లీ కెప్టెన్సీ అప్పజెప్పాలనే వాదన తెరపైకి వచ్చింది. ఆసీస్‌ ప్రధాన కోచ్‌ జస్టిస్‌ లాంగర్‌… స్మిత్‌ నాయకత్వ సామర్థ్యాన్ని ప్రశంసించాడు. స్మిత్‌ ఒక తెలివైన కెప్టెన్‌ అంటూ కొనియాడాడు. దాంతో స్మిత్‌కు సారథ్య బాధ్యతలు ఇవ్వడం ఖాయమంటూ వార్తలు వచ్చాయి. ప్రస్తుతం ఆసీస్‌ టెస్టు కెప్టెన్‌ ఉన్న టిమ్‌ పైన్‌…ఇక దాన్ని వదులుకోవాల్సిన పరిస్థితి అనివార్యం కానుందని కొంతమంది అభిప్రాయపడ్డారు. దీనిపై తాజాగా స్పందించిన పైన్‌…ప్రస్తుత సమయంలో ఆసీస్‌ కెప్టెన్సీ పదవిని ఎంజా§్‌ు చేస్తున్నా. ఏదొక రోజు స్మిత్‌ మళ్లీ పగ్గాలు అందుకుంటాడనే ఆశిస్తున్నా. స్మిత్‌ను కెప్టెన్‌గా తిరిగి నియమిస్తే నాకు అభ్యంతరం ఏమీ లేదు. నేను స్మిత్‌ కెప్టెన్సీకి సహకరిస్తానని పేర్కొన్నాడు. అయితే కెప్టెన్సీ కోసం బిబిఎల్‌ను వదిలేస్తున్నట్లు కొన్ని రోజుల క్రితం పైన్‌ ప్రకటించిన సంగతి సంగతి తెలిసిందే.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/